CELEX: 31998L0036
Language: hu
Date: 1998-06-02 00:00:00
Title: A Bizottság 98/36/EK irányelve (1998. június 2.) a csecsemők és a kisgyermekek számára készült feldolgozottgabona-alapú élelmiszerekről és bébiételekről szóló 96/5/EK irányelv módosításárólEGT vonatkozású szöveg.

Fontos jogi nyilatkozat

|

31998L0036

Hivatalos Lap L 167 , 12/06/1998 o. 0023 - 0024

		A Bizottság 98/36/EK irányelve(1998. június 2.)a csecsemők és a kisgyermekek számára készült feldolgozottgabona-alapú élelmiszerekről és bébiételekről szóló 96/5/EK irányelv módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a 96/84/EK európai parlamenti és tanácsi irányelvvel [1] módosított, a különleges táplálkozási célokra szánt élelmiszerekre vonatkozó tagállami jogszabályok közelítéséről szóló, 1989. május 3-i 89/398/EGK tanácsi irányelvre [2] és különösen annak 4. cikke (1) bekezdésére,miután az élelmiszerügyi tudományos bizottsággal konzultáltak azokról a rendelkezésekről, amelyek kihatással lehetnek a közegészségügyre;mivel a feldolgozott gabonaalapú élelmiszerek és bébiételek alapvető összetételére vonatkozó követelményeket a 96/5/EK bizottsági irányelv [3] I., illetve II. melléklete határozza meg;mivel a sajt sajátos tápanyag-összetétele, továbbá kémiai, fizikai és érzékszervi tulajdonságai miatt, ha a sajtból és egyéb összetevőkből előállított termékeknek meg kellene felelniük a 96/5/EK irányelv II. mellékletének a fehérjére vonatkozó követelményeinek, akkor zsírtartalmuk túlságosan magas lenne, és ízük élvezhetetlen volna a csecsemők és a kisgyermekek számára;mivel ezért az ilyen termékek fehérjetartalmával szembeni követelményeket újból meg kell határozni;mivel a Közösségen belüli eltérő étkezési szokások azt eredményezték, hogy a piacon érzékszervi szempontból fontos, ugyanakkor tápanyagellátást tekintve jelentéktelen, különböző ételek kíséretében feltálalt szószok jelentek meg; mivel ezért e szószokat mentesíteni kell a II. melléklet fehérjére vonatkozó követelményei alól;mivel a 96/5/EK irányelv mellékletei megengedett legmagasabb mértékeket írnak elő néhány, tápanyag-kiegészítőként hozzáadott anyag vonatkozásában; mivel a 96/5/EK irányelv 5. cikke úgy rendelkezik, hogy a már előírt megengedett legmagasabb mértékek mellett, ahol szükséges, újabbakat kell megállapítani;mivel a 96/5/EK irányelvet ezeknek megfelelően módosítani kell;mivel az ezen irányelvben megállapított intézkedések összhangban vannak az Élelmiszerügyi Állandó Bizottság véleményével,ELFOGADTA EZT AZ IRÁNYELVET:1. cikkA 96/5/EK irányelv mellékletei ezen irányelv mellékletének megfelelően módosulnak.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1998. december 31-ig megfeleljenek. Erről haladéktalanul tájékoztatják a Bizottságot. E törvényi, rendeleti és közigazgatási rendelkezéseket úgy alkalmazzák, hogy azok:- legkésőbb 1999. január 1-jéig lehetővé tegyék az ezen irányelvnek megfelelő termékek forgalmazását,- 2000. január 1-jétől kezdődő hatállyal megtiltsák azon termékek forgalmazását, amelyek nem felelnek meg az ezen irányelvben foglaltaknak.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Közösségek Hivatalos Lapjában való kihirdetését követő huszadik napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 1998. június 2-án.a Bizottság részérőlMartin Bangemanna Bizottság tagja[1] HL L 48., 1997.2.19., 20. o.[2] HL L 186., 1989.6.30., 27. o.[3] HL L 49., 1996.2.28., 17. o.--------------------------------------------------MELLÉKLETA 96/5/EK irányelv mellékletei a következők szerint módosulnak:1. A II. melléklet 1. pontja a következő pontokkal egészül ki:"1.3a. Ha a sajtot más összetevőkkel együtt említik ízesített termékek nevében, akkor függetlenül attól, hogy a terméket ételnek nevezik-e vagy sem:- a tejtermékből származó fehérje legalább 0,5 g/100 kJ (2,2 g/100 kcal),- a termékben található, az összes fehérjeforrásból származó fehérje legalább 0,7 g/100 kJ (3 g/100 kcal).""1.4a. A különféle ételek kísérőjeként feltálalt szószokra nem vonatkoznak az 1.1–1.4. szakaszokban meghatározott követelmények.1.4b. Azon édes ételek, amelyek nevében a tejterméket elsőként vagy egyetlen összetevőként említik meg, legalább 2,2 g/100 kcal tejfehérjét tartalmaznak. Az 1.1–1.4. pontokban foglalt követelmények egyetlen más édes ételre sem vonatkoznak."2. Az irányelv a következő VI. melléklettel egészül ki:"VI. MELLÉKLETA csecsemők és a kisgyermekek számára készült feldolgozott gabonaalapú élelmiszerekben és bébiételekben található hozzáadott vitaminok, ásványi anyagok és nyomelemek megengedett legmagasabb mértékeiA tápanyagokkal kapcsolatos követelmények a fogyasztásra kész és így forgalmazott vagy a gyártó utasításai szerint fogyasztásra elkészített termékekre vonatkoznak, a kálium és a kalcium kivételével, amelyek esetében a követelmények a forgalomba hozott termékre vonatkoznak.Tápanyag | Maximális mennyiség/100 kcal |A-vitamin (μg RE) | 180 |E-vitamin (mg a-TE) | 3 |C-vitamin (mg) | 12,5/25/125 |Tiamin (mg) | 0,25/0,5 |Riboflavin (mg) | 0,4 |Niacin (mg NE) | 4,5 |B6-vitamin (mg) | 0,35 |Folsav (μg) | 50 |B12-vitamin (μg) | 0,35 |Pantoténsav (mg) | 1,5 |Biotin (μg) | 10 |Kálium (mg) | 160 |Kalcium (mg) | 80/180/100 |Magnézium (mg) | 40 |Vas (mg) | 3 |Cink (mg) | 2 |Réz (μg) | 40 |Jód (μg) | 35 |Mangán (mg) | 0,6 |"--------------------------------------------------